BIMANEESCHB TEXTEN. 41 



doü mpanga ra-lèto aka-n de, ntika na-nggori mpa sa-buwa doü-na, ede-ra neè loa 

 djadja kai-na iwa dóho-n, waü mpara tjuwa nggori, ede-ra tjuwa rai lósa kai-na watu 

 kampo pa ede, rai lao lalo aka sera saraka-ra subu, na-eï mena dja-ra mada-na. 

 Ntika na-èda-ku sa-buwa fuu mangge manae ro taho, nira kalau awa wombo-na fuu 

 mangge ede, tjuwa nggahi dóho kai-na: taho-ra maru-ta awa fuu mangge ake, ntjambe 

 kai ba iwa dóho-n : iyo-to kaman-e, taho póda weki-na, ta-maru kada, kóne wara 

 doü mamai fuu batu-ta, wati dja-du raka-na. Ede-ra tjuwa niaru mena kai-na. Nde 

 pala wara sa-buwa doii-na mantjewi póda dahu: kombi wara doü mamai fou batu, 

 tantu na-raka-ku èda, nggara ku-maru-sa awa fuu mangge ake, labo mpara neè-ku 

 maru èse elo-na. Ede-ra neè kai-na kèse-kèse-n ede, raka mpara èse elo-na, tjapa 

 kai-na sanga mangge ede, ede-ra maru sadóho-na. Makento mpara ba ede, wai aka-n 

 ede na-tuu tarii, ndadi na-hina mena-ra ba oi tarii-na doü mpanga ede. Ede-ra 

 kakente-n ro katjoü-na ba waü-ra bini mena tuta-na ba oi tarii. Ntjambe kai-na ba 

 wai: nahu! Nggahi kai ba doü mpanga; nahu tjoü? Ntjambe kai-na: nahu wai! 

 Ede-ra neè deï kai ba doü mpanga ede, nggahi kai-na; mu-made-ra hade ba nahu, 

 binata tuwa, mai ka-ra ndede-n mu-waü-ra karingu nami dóho, tampuu-mpuu-na 

 mu-nggahi-ku ba nggómi mbóto ntau ro wara-mu di ade peti nae, pala timba rahi-mu ; 

 makaduwa kai-na mu-kau-ku lao landa weki-mu, pala tjumpu-kai-na nggómi malao 

 landa nami, sa raka ntjóki nami ba ra-lèto ro tongge ba doü; maai ake ku-hade-ku 

 ba nahu. Ntjambe kai ba wai : e ana-e, ai-na hade-mu nahu, indo au dja óne-na, 

 maai ake taho mpara kawei ro karahi angi-ta. Ntjambe kai ba doü mpanga: nggara 

 na-ndede sara, taho mpa. Ede-ra lao tjetji kai ba doü mpanga pohu ro ngilu kai-na 

 wai ede. Nggahi kai ba wai: ai ana-e, wati ndede-na doü makarahi ra kawei angi, 

 ta-nika bati waü, ede ampo ta-lowa ngilu ro pohu angi. Ntjambe kai ba doü mpanga : 

 bune-ku-tji nika bati ede? Nggahi kai ba wai; ndake-ku matangara kai nika bati, 

 ku-mama waü nahu, ndadi rafa-ku ede ao-ku ba nggómi kai rera-mu, ndadi ntjao-ra 

 rera nggómi labo rera nahu, ede-ku tangara kai nika bati. Nggahi kai ba doü mpanga : 

 nggara ndede-si, taho-ra ba mama-mu. Ede-ra mama kai ba wai nahi ro ua ede, 

 waü mpara kubi, ede-ra kalósa kai-na rera. Ede-ra ao dja kai rera ba doü mpanga 

 aka-n de, ndadi haa lalo weya ba wai rera doü mpanga ede sa-dompo, ede mpara 

 mbisa-na doü mpanga ede ro mabu-na awa dana, mabu pita-ku lènga dóho-n mamaru 

 watu awa. Ede-ra tjuwa kakente mena kai-na, ro na-sodi-ku: au, au? Ntjambe 

 kai ba doü mpange »ho lolo ho lolo" labo turu salaho-n. Katjihi ba lènga dóho-na, 

 katjai-na wara doü mamai-na fou batu, ede-ra tjuwa rai mena kai-na, Waü mpara 

 dóo, na-sodi wali-ku: he au póda-tji? Ntjambe wali kai ba doü makompo rera ede: 

 ho lolo! Ede-ra tjuwa rai mena wali kai-na, kapóda-póda ade-n dóho-na, wati kóne 

 tambari-mbari-na, na-lao ngupa wali-du hidi madóo neè lao rai tjili kai weki-na. 

 Ndadi wai aka-n-de, na-waü-ra èda rai mena doü mpanga ede, ede-ra londo-na watu 

 èse elo mangge, na-lao-ra aka uma-na, na-nggeè-ra labo taho-taho ade-na, balandja-na 

 masa maupa mpuru ringgi aka-n de. Ede mpara tjumpu-na. 



